laion/Wikipedia-Exotic huggingface dataset:
Vanad lõvid

"Vanad lõvid" on 2003. aasta Bostoni filmifestivalil esilinastunud USA film. "Secondhand Lions (2003)". Box Office Mojo. Vaadatud 19. augustil 2009.
Kaardiväelane (kolhoos)

Kaardiväelane oli kolhoos Paide rajoonis Albu külanõukogus. Kolhoosi keskus asus Ahulas. Leida Aaresild. "Kaardiväelase" kolhoosi kolm aastakümmet. Tallinn: Valgus, 1979
Rahvusvaheline kõrgemate auditeerimisasutuste organisatsioon

Rahvusvaheline kõrgemate auditeerimisasutuste organisatsioon on 1953. aastal Kuuba pealinnas Havannas 34 asutajaliikme poolt moodustatud ülemaailmne valitsusasutuste organisatsioon, millel oli 21. sajandi 2. kümnendi lõpu seisuga ligi 200 liiget kogu maailmast. ÜRO osalusel tegutseva organisatsiooni liige on ka Eesti Riigikontroll. Hussey, Roger; Ong, Audra Wei Ming (2006), International Financial Reporting Standards Desk Reference, Hoboken, New Jersey: John Wiley & Sons, lk 289, ISBN 978-0-471-72715-6, OCLC 57573800 "Margit Kraker". International Organization of Supreme Audit Institutions. Originaali arhiivikoopia seisuga 13. detsember 2017. Vaadatud 13. mail 2019. Franda, Marcus F. (2006), The United Nations in the Twenty-first Century: Management and Reform Processes in a Troubled Organization, Lanham, Maryland, USA: Rowman & Littlefield, lk 219, ISBN 978-0-7425-5334-7, OCLC 62895793 Riigikontrolli auditistandardid
George Saunders

George Saunders (sündinud 2. detsembril 1958 Amarillos) on Ameerika Ühendriikide kirjanik, esseist ja stsenarist. Ta sündis Texase osariigis Amarillos. Üles kasvas ta Illinoisi osariigis Chicago lõunapoolses eeslinnas, kus ta lõpetas Oak Foresti keskkooli. Aastal 1981 sai ta Colorado School of Minesis (asukohaga Goldenis Colorados) bakalaureusekraadi geofüüsika alal. Aastal 1988 lõpetas ta magistrikraadiga kirjandusliku loovuse alal Syracuse'i Ülikooli. Ta töötas aastatel 1989–1996 tehnilise dokumentatsiooni koostaja ja insener-geofüüsikuna ettevõttes Radian International, mis asus Rochesteris New Yorgi osariigis. Lühikest aega töötas ta laeval, millega otsiti Sumatra saare lähedusest naftat. 2018 – valiti Ameerika Kunstide ja Kirjanduse Akadeemia liikmeks
Emma Bunton

Emma Bunton (sündinud 21. jaanuaril 1976 Londonis) on inglise laulja, laulukirjutaja, näitleja, raadio- ja telesaatejuht. Ta sai tuntuks 1990. aastatel tüdrukutebändi Spice Girls liikmena, kus tema hüüdnimi oli Baby Spice.
Patrice Bergeron

Patrice Bergeron-Cleary (sündinud 14. juulil 1985 L'Ancienne-Lorette'is Québeci provintsis) on endine Kanada jäähokimängija (keskründaja). 2003. aastal valis Boston Bruins ta NHL-i draft '​is 45. valikuna. Bruinsis mängis ta ka kogu oma NHL-i karjääri jooksul. NHL-is debüteeris Bergeron hooajal 2003/04. NHL-is mängis ta kokku 19 hooaega. Hooajal 2004/05 toimunud NHL-i tööseisaku ajal mängis ta American Hockey League'i klubis Providence Bruins ja hooaja 2011/12 esimeses pooles toimunud tööseisaku ajal Šveitsi kõrgliigaklubis HC Lugano. 2011. aastal võitis ta Bruinsiga Stanley karika, kui finaalseerias alistati Vancouver Canucks. Seeria otsustavas seitsmendas mängus lõi Bergeron kaks väravat. Kuuel korral (aastatel 2012, 2014, 2015, 2017, 2022 ja 2023) pälvis Bergeron Frank J. Selke Trophy. 2013. aastal pälvis ta King Clancy Memorial Trophy. Aastatel 2015, 2016 ja 2022 osales ta NHL-i tähtede mängul. 2021. aasta jaanuaris määrati Bergeron pärast seda, kui senini kapten Zdeno Chára klubist lahkus, Bruinsi kapteniks. NHL-i põhihooajal mängis Bergeron kokku 1294 mängu, millega on Bruinsi kõigi aegade mängijate edetabelis kolmandal kohal. Ta lõi kokku 427 väravat (paremuselt 3. Bruinsi mängija), andis 613 väravasöötu (paremuselt 4. Bruinsi mängija) ja kogus punkti 1040 punkti (paremuselt 3. Bruinsi mängija). Kanada jäähokikoondise koosseisus võitis Bergeron 2010. ja 2014. aasta taliolümpiamängudelt kuldmedali ning tuli 2004. aastal maailmameistriks. Bergeron on üks väheseid, kes on tulnud jäähokis olümpiavõitjaks ja maailmameistriks ning võitnud Stanley karika. Sportlaskarjääri lõpetamisest teatas Bergeron 2023. aasta juulis. "Bruins Name Patrice Bergeron 20th Captain In Team History". NHL.com. 7.1.2020. Vaadatud 15.1.2021 NHL Stats. nhl.com. Vaadatud 28.1.2024 "Bergeron retires from NHL after 19 seasons with Bruins". nhl.com. 25. juuli 2023. Vaadatud 25. juulil 2023. Patrice Bergeron NHL.com lehel Patrice Bergeron hockeydb.com lehel
UÕK Volodõmõr-Volõnski piiskopkond

UÕK Volodõmõr-Volõnski piiskopkond tegutseb Volõõnia oblastis.
UÕK Ternopili piiskopkond

UÕK Ternopili piiskopkond (ukraina keeles Тернопільська єпархія ПЦУ) on Ukraina Õigeusu Kiriku piiskopkond, mis tegutseb Ternopili oblastis. Ukraina Õigeusu Kiriku piiskopkonnad
Põhja Liiga

Põhja Liiga (itaalia keeles Lega ehk Lega Nord per l'Indipendenza della Padania) on Itaalia parempoolne erakond. Erakond loodi 1991. aastal pärast kuue Põhja- ja Kesk-Itaalia piirkondliku partei liitmist. Erakonna peakorter asub Milanos. 2013. aastal oli erakonnal 122 000 liiget.
Kura säär

Kura säär (leedu keeles Kuršių nerija, vene keeles Куршская коса (Kurškaja kosa), saksa keeles Kurische Nehrung) on ligi 100 km pikkune maasäär, mis eraldab Kura lahte Läänemerest. Pärast Teise maailmasõja lõppu kuulub sellest kitsast maismaaribast üks pool (põhjaosa) Leedule ja teine pool (lõunaosa) Venemaale (Kaliningradi oblast). Sealsed luited on Läänemere ranniku ühed kõrgeimad. Kura säär kuulub UNESCO maailmapärandi nimistusse. Mõlemas riigis on loodud poolsaart hõlmavad rahvuspargid. Sääre Leedu-poolsed asulad on liidetud Neringa linnaks. Neist tuntum on Nida, kus paikneb ka Thomas Manni suvekodu, kus nüüdisajal on muuseum. Satelliidilt tehtud valevärvipilt Kura lahest ja Kura säärest Kura säär on tuntud oma liivaste randade poolest Kura sääre rahvuspark (Leedu) Kura sääre rahvuspark (Venemaa) UNESCO World Heritage Centre World Heritage Site
UÕK Tšernigivi piiskopkond

UÕK Tšernigivi piiskopkond (ukraina keeles Чернігівська єпархія ПЦУ) on Ukraina Õigeusu Kiriku piiskopkond Tšernigivi oblastis.
Kalami keel

Kalami keel on Pakistanis räägitav indoiraani keelte kohistani rühma kuuluv keel. Seda räägitakse Swati ringkonnas ja Upper Diri ringkonnas. Kõnelejate arv on umbes 86 000. Kalami keel on toonikeel, eristatakse 5 tooni. https://www.ethnologue.com/language/gwc
Inbar Lavi

Inbar Lavi (heebrea keeles ענבר לביא; sündinud 27. oktoobril 1986 Ramat Ganis) on Iisraeli näitlejanna. Ta on Eesti vaatajaile tuntud sarjast „Põgenemine“ ning Eeva osatäitjana sarjas „Lucifer“.
Lea Malin

Lea Malin (sündinud 28. aprillil 1957) on eesti kunstnik ja kunstiõpetaja. Ta lõpetas aastal 1981 Eesti NSV Riikliku Kunstiinstituudi ruumi- ja mööblikujunduse erialal. Ta on töötanud kunstiõpetajana Tartu Lastekunstikoolis, Tartu Rahvaülikoolis ja Tartu Kunstikoolis. Ta on illustreerinud raamatuid. Kasutab oma loomingus peamiselt akvarellitehnikat. Ta on kunstnike Ilmar Malini ja Inge Malini tütar ning luuletaja Jaan Malini õde. "Arhiivikoopia". Originaali arhiivikoopia seisuga 14. mai 2019. Vaadatud 14. mail 2019.{{netiviide}}: CS1 hooldus: arhiivikoopia kasutusel pealkirjana (link) Jõgi, Aime 2018. Lea Malin viis oma pildid Gildi galeriisse ja on ise samuti kohal. Tartu Postimees 4. sept. Lea Malin e-Kunstisalongis
Eesti Golfiselts Rootsis

Eesti Golfiselts Rootsis (rootsi keeles Estniska Golfföreningen i Sverige) on Rootsi eestlastest golfisõpru ühendav selts. Seltsi asutasid 1988 Peeter Lee ja Jüri Nõmera. Aastani 1993 toimusid eestlaste ja lätlaste seltsi vahel golfivõistlused. Seltsis on umbes 100 liiget, president on Rein Kotkas. Selts on Rootsi Eestlaste Liidu liige. http://sverigeesterna.se/2017/12/04/eesti-golfiselts-rootsis-astus-rel-i-liikmeks-tere-tulemast/ (vaadatud 12.05.2019) Seltsist
Eesti korvpalli kuulsuste hall

Eesti korvpalli kuulsuste hall on virtuaalne kuulsuste hall, mis kuulutati välja 2010, tähistades ühtlasi Eesti korvpalli 90. sünnipäeva. Joann Lõssov Tiit Sokk Jaak Lipso Priit Tomson Heino Enden Aleksei Tammiste Ilmar Kullam Jaak Salumets Valdu Suurkask Heino Kruus Maret-Mai Otsa-Višnjova Tõnno Lepmets Anatoli Krikun Martin Müürsepp Edgar Naarits TRÜ korvpallinaiskond Valve Lüütsepp-Kaasik Ene-Lille Kitsing-Jaanson Heino Veskila Jaroslav Dudkin Herbert Niiler Selma Multer Erich Altosaar Aivar Kuusmaa korvpalli kuulsuste hall (USAs) https://sport.postimees.ee/293310/kuulsuste-halli-kaheksandaks-liikmeks-sai-joann-lossov (vaadatud 12.05.2019) Korvpalli kuulsuste hall sai täiendust Postimees, 1. aprill 2020 Aivar Kuusmaa nimetati Eesti korvpalli Kuulsuste Halli Postimees, 30. detsember 2020
James Craig Watsoni medal

James Craig Watsoni medal (inglise keeles James Craig Watson Medal) on USA Rahvusliku Teaduste Akadeemia teadusauhind panuse eest astronoomiasse. Medal on nimetatud astronoom James Craig Watsoni (1838–1880) järgi. Auhinda antakse välja alates 1887. aastast.
Henry Norris Russelli auhind

Henry Norris Russelli loeng (inglise keeles Henry Norris Russell Lectureship) on Ameerika Astronoomiaseltsi teadusauhind väljapaistvate saavutuste eest astronoomias. Astronoomiaseltsi elutööauhind on nimetatud astronoom Henry Norris Russelli (1877–1957) järgi. Russelli loengu pidamise kui tunnustusavalduse idee autor on toonane seltsi president Harlow Shapley. Iga-aastast auhinda antakse välja alates 1946. aastast. Esimene, kellele anti au pidada Russelli loeng, oli Henry Norris Russell ise. Tema loeng "The Royal Road of Eclipses" käsitles kaksiktähtede varjutusi.
Aguli keel

Aguli keel on Venemaal Dagestani lõunaosas räägitav keel, mis kuulub nahhi-Dagestani keelte Kagu-Dagestani rühma. Vähesel määral on aguli keele kõnelejaid ka Aserbaidžaanis. Aguli keele lähimad sugulaskeeled on lesgi ja tabassaraani keel, mida koos nimetatakse ka idalesgi keelteks. 1990. aastate alguses loodi kirillitsapõhine kirjakeel. Aguli keelt kasutatakse alghariduses ja agulikeelseid artikleid ilmub 1993. aastal asutatud ajalehes Vesti Agula. "Arhiivikoopia". Originaali arhiivikoopia seisuga 14. mai 2019. Vaadatud 14. mail 2019.{{netiviide}}: CS1 hooldus: arhiivikoopia kasutusel pealkirjana (link) https://bigenc.ru/linguistics/text/5199631
Magellanic Premium

Magellanic Premium, ka Magellanic Gold Medal, ka Magellanic Prize, on Ameerika Filosoofiaseltsi auhind olulise panuse eest kas navigatsiooni, astronoomia või loodusfilosoofia valdkonnas. Auhind on nimetatud portugali loodusfilosoofi Jean Hyacinthe de Magellani (portugalipäraselt João Jacinto de Magalhães) (1722–1790) järgi, kes muu hulgas valmistas astronoomia- ja meteoroloogiainstrumente. De Magellan oli mitme teadusakadeemia liige (Londoni, Pariisi, Madridi ja Peterburi). 1784. aastal valis Ameerika Filosoofiaselts ta oma liikmeks. Auhinna loomise ettepaneku Ameerika Filosoofiaseltsile tegi De Magellan, kes andis selleks ka rahalised vahendid. Toonane seltsi president Benjamin Franklin nõustus ettepanekuga ja auhind asutati 1786. aastal. 218 aasta jooksul (1790–2018) on Ameerika Filosoofiaselts Magellan Premiumit välja andnud ainult 35 korral: 12 auhinda navigeerimise, 13 loodusfilosoofia ja 10 astronoomia valdkonnas. Jean-Hyacinthe Magellan. amphilsoc.org
Lilienfeldi auhind

Julius Edgar Lilienfeldi auhind (inglise keeles Julius Edgar Lilienfeldi Prize) on Ameerika Füüsikaseltsi teadusauhind väljapaistvate saavutuste eest füüsikas. Auhind on nimetatud füüsiku, transistori leiutaja Julius Edgar Lilienfeldi järgi. Auhinda, mida jagatakse igal aastal, antakse välja alates 1989. aastast.
Karl Schwarzschildi medal

Karl Schwarzschildi medal (saksa keeles Karl-Schwarzschild-Medaille) on Saksamaa astronoomiaseltsi Astronomische Gesellschaft teadusauhind astronoomia valdkonnas. Medal on nimetatud Karl Schwarzschildi järgi. Medalit antakse välja alates 1959. aastast. Esimese auhinna sai Karl Schwarzschildi poeg ameerika astrofüüsik Martin Schwarzschild. Järgmised medalid väljastati alles 1963. ja 1968. aastal. 1969. aastast autasustatakse enamasti igal aastal, kuid mitte harvemini kui iga kahe aasta tagant. Esimene Saksamaa astronoom, kes pälvis medali, oli Wilhelm Becker, kes sai selle 1977. aastal
Brouweri auhind

Brouweri auhind (inglise keeles Brouwer Award) on Ameerika Astronoomiaseltsi dünaamilise astronoomia divisjoni teadusauhind väljapaistava panuse eest dünaamilise astronoomia valdkonnas. Auhind on nimetatud astronoom Dirk Brouweri (1928–1966) järgi. Auhinda antakse välja alates 1976. aastast.
Margaret Geller

Margaret Joan Geller (sündinud 8. detsembril 1947 Ithacas Tompkinsi maakonnas New Yorgi osariigis) on ameerika astronoom. Ta tegeleb astrofüüsika ja astrokartograafiaga. Geller lõpetas 1970. aastal California Ülikooli Berkeleys bakalaureusekraadiga füüsikas ja sai Princetoni Ülikoolist 1972. aastal magistrikraadi ja 1974. aastal doktorikraadi (PhD) füüsikas. Oli seejärel teadusuurimisinstituudi Harvard–Smithsonian Center for Astrophysics järeldoktor. 1991. aastast on Geller Cambridge'is asuva teadusuurimisinstituudi Smithsoniani Astrofüüsika Observatooriumi vanemteadur. 1990 – valiti Ameerika Kunstide ja Teaduste Akadeemia liikmeks 1992 – valiti USA Rahvusliku Teaduste Akadeemia liikmeks 2008 – Magellanic Premium 2010 – Henry Norris Russelli auhind 2010 – James Craig Watsoni medal 2013 – Lilienfeldi auhind 2014 – Karl Schwarzschildi medal 2017 – Torino Ülikooli audoktor Margaret J. Geller. cfa.harvard.edu Margaret Gelleri koduleht
Satelliitgalaktika

Satelliitgalaktika ehk kaaslasgalaktika (inglise keeles satellite galaxy) on galaktika, mis gravitatsioonijõudude mõjul tiirleb oma orbiidil ümber suurema galaktika. Seega, see, kummast kahest galaktikast saab teise kaaslane, otsustab masside suhe. Enamik satelliitgalaktikaid on kääbusgalaktikad. Näiteks Linnutee tähesüsteemil on hulk satelliitgalaktikaid (koos nad moodustavad Linnutee osarühma), suurim neist on kääbusgalaktika Suur Magalhãesi Pilv. Galaktikasüsteem
Linnutee osarühm

Linnutee tähesüsteemi osarühm (inglise keeles Milky Way subgroup) on üks kahest Kohaliku Galaktikarühma osarühmast. Siia kuuluvad gravitatsiooniliselt omavahel seotud satelliitgalaktikad, mis tiirlevad ümber neist oluliselt suurema nn peagalaktika (Linnutee) ümber. Suurim neist tiirlevaist kaaslastest on kääbusgalaktika Suur Magalhãesi Pilv. Galaktikasüsteem Galaktikaparved ja galaktikagrupid Heino Eelsalu. "Astronoomialeksikon". Eesti Entsüklopeediakirjastus, 1996. Lk 45
Eesti Muinsuskaitse Ümarlaud

Eesti Muinsuskaitse Ümarlaud on Eesti muinsuskaitsega tegelev kodanikuühendus (ümarlaud). Ühendus on poliitiliselt erapooletu ja nõuandva õigusega. Ümarlaua liikmete seas on kultuurimälestiste omanikke, Muinsuskaitseameti, omavalitsuste, haridusasutuste esindajaid. Ühenduse koosolekud toimuvad neli korda aastas. https://web.archive.org/web/20190514121730/https://www.eesti.ee/et/kultuur-sport-ja-vaba-aeg/kultuur/muinsuskaitse/ (vaadatud 12.05.2019) Koduleht
Galaktikate osarühm

Galaktikate osarühm on galaktikarühma väike osarühm, millesse kuuluvad üks suurem galaktika ja sellega gravitatsiooniliselt seotud väiksemad nn satelliitgalaktikad, mis tiirlevad ümber raskuskeskmeks oleva suurema galaktika. Linnutee tähesüsteem kuulub ühte kahest Kohalikku Galaktikarühma osarühmast – Linnutee osarühma. Galaktikasüsteem Galaktikaparved ja galaktikagrupid Heino Eelsalu. "Astronoomialeksikon". Eesti Entsüklopeediakirjastus, 1996. Lk 45
Galaktikarühm

Galaktikarühm (inglise keeles galaxy group) on väike üksik- ja mitmikgalaktikate kooslus, gravitatsiooniliselt omavahel seoses olevate galaktikate kogum, mis galaktikasüsteemide hierarhias asuvad galaktikate ja galaktikaparvede vahel. Galaktikarühmade läbimõõt reeglina ei ületa kahte megaparsekit (6,5 miljonit valgusaastat). Linnutee tähesüsteem kuulub Kohalikku Galaktikarühma. Galaktikasüsteem Galaktikaparved ja galaktikagrupid "Hubble views a bizarre cosmic quartet" (inglise). 16. juuni 2015. Originaali arhiivikoopia seisuga 19. juuni 2015. Vaadatud 14. mail 2019. Heino Eelsalu. "Astronoomialeksikon". Eesti Entsüklopeediakirjastus, 1996. Lk 44
Kadrina (Maarja-Magdaleena kihelkond)

Kadrina oli küla Tartumaal, ajalooliselt Kaiavere mõisa alal. Küla jääb tänapäeval Otslava küla alale. Kihelkondlikult kuulus küla Maarja-Magdaleena kihelkonda. Küla kaotati 1977, mil see liideti Otslava külaga. Kadrina oli küla 1930. aastatest. Varem oli sama piirkond Maarja-Magdaleena kihelkonna Kadrina karjamõisa all. Sissekanne Eesti kohanimeraamatu veebiversioonis (vaadatud 12.05.2019) Sissekanne Eesti kohanimeraamatu veebiversioonis
Onrusrivier

Onrusrivier on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Onrusrivier asub Atlandi ookeani rannikul. Lõuna-Aafrika Vabariigi 2011. aasta rahvaloenduse andmetel oli Onrusrivieri elanikest valgeid 90,43%, mustanahalisi aafriklasi 6,45%, värvilisi 2,60%, India või Aasia päritolu inimesi 0,14% ja teisi 0,39%. Afrikaani keelt pidas emakeeleks 61,15% inimesi, inglise keelt 36,83% ja koosa keelt 0,59%. https://census2011.adrianfrith.com/place/172013
Güüs

Güüs (hollandi sõnast geus; inglise jack (flag) või naval flag) on laeva vööris olev lipp, mis heisatakse üheaegselt ahtris oleva lipuga, kui laev on kai ääres, dokis või seisab ankrus. Tänapäeval kasutatakse güüsi peamiselt sõjalaevadel. Eestis on güüsi enne Teist maailmasõda kasutatud ka merekindlustes. Güüs Merevikis (vaadatud 12.05.2019) Güüs Merevikis
Kaugu veski

Kaugu ehk Eomoisi ehk Ala-Raudsepa veski asub Kaugu külas Pärlijõe ääres. Esimese veski rajas 1906. aastal Ado Urbanik oma talu maadele. Uue veskihoone rajas 1930. aastatel Jaan Eomois. Tänapäeval tegutseb seal Kaugu Veski puhkemaja. Sänna taevarada (PDF). Kaugu Veski puhkemaja puhkaeestis.ee Kaugu Veski Puhkemaja
Galaktikate superparv

Galaktikate superparv (inglise keeles supercluster) on kosmiline struktuur, galaktikaparvede kogum, mis galaktikasüsteemide hierarhias on galaktikaparvedele järgnev aste. Erinevalt galaktikaparvedest, on superparved sedavõrd hiiglaslikud, et selle koosseisu kuuluvad galaktikaparved ei ole gravitatsiooniliselt omavahel seotud ja seepärast osalevad nad Hubble'i paisumises. Superparvede suurus ulatub sadade miljonite valgusaastateni. Linnutee tähesüsteem kuulub Kohalikku Superparve. Galaktikasüsteem Universumi suuremastaabiline struktuur Heino Eelsalu. "Astronoomialeksikon". Eesti Entsüklopeediakirjastus, 1996. Lk 45
Resolute Support

Operatsioon Resolute Support oli NATO juhitud missioon Afganistanis, mille raames koolitati, nõustati ja abistati Afganistani valitsust ja kaitsejõude. Missioon algas 1. jaanuaril 2015 ja lõppes 12. juulil 2021. Eesti kaitsevägi osales missioonil alates kevadest 2018 rühma suuruse jalaväeüksusega. 2019. aasta veebruari seisuga olid missiooniga seoses Afganistanis järgmiste riikide sõjaväelased: Resolute Support Mission (RSM): Key Facts and Figures
Kivikalme

Kivikalme (Saaremaal rahvapäraselt ka raun) on kalme, mis on ehitatud põhiliselt kividest. Eestis on kivikalme ehitusmaterjalina kasutatud peamiselt raudkivi, Põhja-Eestis ja Saaremaal ka paasi. Kivikalmeid hakati ehitama kiviajal (megaliitehitised). Kivikalmete hulka võib arvata ka Egiptuse püramiidid. Kivikalmed olid alates pronksiajast valdavad Skandinaavias, Soomes, Eestis ja Põhja-Lätis. Pronksiajal ja vanemal rauaajal kasutati Eestis ja Põhja-Lätis kõigepealt kivikirstkalmeid, mille eeskuju arvatakse olevat Skandinaavias või Soomes. Sõrve poolsaarelt ja Kuramaalt on teada ka laevkalmeid, mille eeskuju oli Skandinaavias. 1. aastatuhande esimesel poolel ilmusid Eestis ja Põhja-Lätis tarandkalmed. 1. aastatuhande teisel poolel levisid Eesti mandriosas korrapäratu ehitusega kivikalmed. Saaremaalt on 11. ja 12. sajandi kalmetest leitud kiviringe. Kivikalmed jäid Eestis kasutusele 13. sajandini. Kivikalme, Salu, Karula küla, Haljala vald Harju maakond, arh. mälestis nr 10558 Kivikalme, Sirje, Karula küla, Haljala vald Harju mk, arh. mälestis nr 10560 Kivikalme, Karula küla, Haljala vald Harju mk, arh. mälestis nr 10567 Kivikalme, Karula küla, Haljala vald Harju mk, arh. mälestis nr 10569 Kivikalme, Arumetsa, Karula küla, Haljala v Harju mk, nr 10570 Kivikalme, Rehe, Pajumõisa küla Saaremaa vald, Saare maakond arh. mälestis nr 12388 Kivikalme "Hundikangur", Muuksi küla Kuusalu vald Harju maakond arh. mälestis nr 18274 Kivikalme "Hundikangur", Muuksi küla Kuusalu vald Harju maakond Kivikalme "Hundikangur", Muuksi küla Kuusalu vald Harju maakond Kivikalme "Hundikangur", Muuksi küla Kuusalu vald Harju maakond Eesti Entsüklopeedia. 7. köide: Rakk–Tanukad. Tartu: Loodus, 1936, lk 87. Eesti Entsüklopeedia, 12. kd., lk. 226
Tuletõrje tänav

Tuletõrje tänav on/oli mitmes Eesti linnas: Tuletõrje tänav (Elva)
Tuletõrje tänav (Elva)

Tuletõrje tänav on tänav Elva kesklinnas. Nõukogude ajal kandis tänav nime Komsomoli tänav. Nimi taastati 4. jaanuaril 1989. KNAB (vaadatud 12.05.2019)
Järvamaa Muinsusasjade Alalhoidmise Selts

Järvamaa Muinsusasjade Alalhoidmise Selts oli Järvamaal Paides 1904-1926 tegutsenud selts, mis kogus ja eksponeeris kohalikke arheoloogilisi esemeid. Seltsi kogud asusid Paide tütarlastekoolis. Seltsi asutasid 12. jaanuaril 1904 apteeker ja linnapea Oskar Brasche, pastor Carl Rall, kaupmees A. Stamm ja teised. Selts lõpetas tegevuse 1926. Seltsi kogud anti üle Eestimaa Kirjandusühingule. http://www.jarvamaamuuseum.ee/muuseumist (vaadatud 12.05.2019) Seltsist Järvamaa muuseumi kodulehel
Neitsi galaktikaparv

Neitsi galaktikaparv ehk Virgo galaktikaparv (inglise keeles Virgo Cluster) on galaktikaparv, mille kese on Neitsi tähtkujus umbes 54 miljoni valgusaasta kaugusel. Parve kuulub 1300–2000 galaktikat. Enamik parve kuuluvaid galaktikaid on kääbusgalaktikad, kuid sellesse kuulub ka suuri spiraal- ja elliptilisi galaktikaid. Neitsi galaktikaparv on Kohaliku Superparve massiivseim element ja moodustab selle südamiku. Neitsi galaktikaparv asub Kohaliku Lehe (kuhu kuulub ka meie Linnutee tähesüsteem) keskmest 17 megaparseki (55 miljoni valgusaasta) kaugusel. Parve heledaim galaktika on Messier 49 ja üks suuremaid galaktikaid on Messier 87. Mitu parve kuuluvat heledamat galaktikat, sealhulgas Messier 87, avastati 1770. aastate lõpus ja 1780. aastate alguses ning Prantsuse astronoom Charles Messier lisas need oma kataloogi. Messier kirjeldas leitud galaktikaid kui tähtedeta udukogusid ning nende tõeline olemus avastati alles 20. sajandil. Mitmed galaktikaparve liikmed on vaadeldavad väiksemate teleskoopidega. Selgel ööl on näiteks 15 cm avaga teleskoopi kasutades parvest vaadeldavad umbes 160 galaktikat. Markariani kett "Hubble ACS images of Virgo Cluster galaxies: NGC 4660, NGC 4458, IC 3506, and VCC 1993". NASA Hubble Site. Vaadatud 17. veebruar 2020. "Virgo Cluster". Universe Today. Vaadatud 17. veebruar 2020. "Virgo Cluster". Messier Objects. Vaadatud 17. veebruar 2020.